Diari Oficial de la Generalitat Valenciana


Sumari del DOGV 7725, del 22-02-2016 (2016/1180)

DECRET 17/2016, de 19 de febrer, del Consell, pel qual s'autoritza la supressió d'ensenyaments universitaris oficials de màster en la Universitat de València - Estudi General.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7725

Data del DOGV
:   22-02-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1180


Data del document
:   19-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport

DECRET 17/2016, de 19 de febrer, del Consell, pel qual s'autoritza la supressió d'ensenyaments universitaris oficials de màster en la Universitat de València - Estudi General. [2016/1180]  
La Universitat de València - Estudi General ha sol·licitat autorització per a suprimir els ensenyaments universitaris oficials conduents als títols de màster que s'indiquen en l'annex del present decret.  
La Llei Orgànica 6/2001, de 21 de desembre, d'Universitats, estableix en l'article 8.2 que «la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que disposen els articles 7 i 35, seran acordades per la comunitat autònoma, bé per iniciativa pròpia, amb l'acord del Consell de Govern de la universitat, bé per iniciativa de la universitat, per mitjà de proposta del Consell de Govern, en ambdós casos amb informe previ favorable del Consell Social».  
  
Igualment, la Llei 4/2007, de 9 de febrer, de la Generalitat, de Coordinació del Sistema Universitari Valencià, en l'article 37 disposa que «correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament».  
  
El Consell de Govern de la Universitat de València va adoptar els acords d'extinció i supressió dels ensenyaments de màster que es detallen en l'annex del present decret. Així mateix, el Consell Social va emetre els informes preceptius corresponents.  
Per tot això, vistos els articles 8.2 de la Llei Orgànica 6/2001, de 21 de desembre, d'Universitats, i 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 19 de febrer de 2016,  
  
  
DECRETE  
  
Article 1. Autorització de supressió d'ensenyaments  
S'autoritza a la Universitat de València - Estudi General la supressió dels ensenyaments universitaris oficials de màster que s'especifiquen en l'annex del present decret. No obstant això, la Universitat de València - Estudi General, sense perjuí de les normes de permanència que hi siguen aplicables, garantirà l'organització com a mínim de quatre convocatòries d'examen en els dos cursos acadèmics següents a la data d'extinció.  
  
Article 2. Comunicació de la supressió  
El que assenyala l'article anterior serà comunicat a la Conferència General de Política Universitària.  
  
Article 3. Inscripció en el registre i els seus efectes  
Aquesta supressió d'ensenyaments es comunicarà al Ministeri d'Educació, Cultura i Esport, a l'efecte de la seua inscripció en el Registre d'Universitats, Centres i Títols (RUCT).  
  
DISPOSICIONS ADDICIONALS  
  
Primera. Limitació a la despesa  
L'aplicació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport i, en tot cas, hauran de ser atesos amb els mitjans personals i materials de la Universitat de València.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i l'execució del que disposa el present decret.  
  
  
DISPOSICIÓ FINAL  
  
Única. Eficàcia  
Aquest decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 19 de febrer de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Supressió de màsters  
Universitat de València - Estudi General  
  
1. Màster Universitari en Avanços en Investigació i Tractaments en Psicopatologia i Salut, per la Universitat de València - Estudi General. Amb efectes del curs 2014/2015 (codi RUCT 4310861).  
2. Màster Universitari en Biologia Evolutiva Integrativa, per la Universitat de València - Estudi General. Amb efectes del curs 2014/2015 (codi RUCT 4313368).  
3. Màster Universitari en Direcció d'Organitzacions i Instal·lacions de l'Activitat Física i de l'Esport, per la Universitat d'Alcalá, la Universitat de Lleó i la Universitat de València - Estudi General. Amb efectes del curs 2014/2015 (codi RUCT 4312034).  
4. Màster Universitari en Economia Industrial, per la Universitat de València - Estudi General. Amb efectes del curs 2014/2015 (codi RUCT 4310986).  
5. Màster Universitari en Ocupació i Intervenció en el Mercat Laboral, per la Universitat de València - Estudi General. Amb efectes del curs 2014/2015 (codi RUCT 4310372).  
6. Màster Universitari en Infermeria Oncològica per la Universitat de València - Estudi General. Amb efectes del curs 2015/2016 (codi RUCT 4310858).  
7. Màster Universitari en Gestió i Promoció del Desenvolupament Local, per la Universitat de València - Estudi General i la Universitat Jaume I de Castelló. Amb efectes del curs 2015/2016 (codi RUCT 4310954).  
8. Màster Universitari en Enginyeria Biomèdica, per la Universitat de València - Estudi General i la Universitat Politècnica de València. Amb efectes del curs 2015/2016 (codi RUCT 4310962).  
9. Màster Universitari en Investigació en Biologia Molecular, Cel·lular i Genètica, per la Universitat Jaume I de Castelló i la Universitat de València-Estudi General. Amb efectes del curs 2014/2015 (codi RUCT 4310456).  
10. Màster Universitari en Lògica i Filosofia de la Ciència, per la Universitat de la Corunya, la Universitat de Granada, la Universitat de La Laguna, la Universitat de Salamanca, la Universitat de Santiago de Compostel·la, la Universitat de Valladolid i la Universitat de València - Estudi General. Amb efectes del curs 2014/2015 (codi RUCT 4314388).  
  
11. Màster Universitari en Psicologia del Treball, de les Organitzacions i dels Recursos Humans, per la Universitat de València - Estudi General. Amb efectes del curs 2014/2015 (codi RUCT 4312622).  
  
12. Màster Universitari en Química Orgànica Experimental i Industrial, per la Universitat Cardenal Herrera - CEU, la Universitat de Barcelona, la Universitat de les Illes Balears, la Universitat Politècnica de València i la Universitat de València - Estudi General. Amb efectes del curs 2015/2016 (codi RUCT 4311723).  
13. Màster Universitari en Química Sostenible, per la Universitat Jaume I de Castelló, la Universitat Pública de Navarra, la Universitat de Castella-la Manxa, la Universitat d'Extremadura, la Universitat Politècnica de València i la Universitat de València - Estudi General. Amb efectes del curs 2014/2015 (codi RUCT 4310366).  
14. Màster Universitari en Sociologia i Antropologia de les Polítiques Públiques, per la Universitat de València - Estudi General. Amb efectes del curs 2014/2015 (codi RUCT 4310582).  
15. Màster Universitari Internacional en Migracions / International Master in Migration Studies, per la Universitat de València - Estudi General, la Université Catholique de Lilla i l'Haute École Spécialisée de la Suïsse Occidental. Amb efectes del curs 2015/2016 (codi RUCT 4311717).